То се състои от дървена стойка, която се поставя на земята и на която е закачен хамак с размери 240 × 120 cm, изработен от памучна тъкан. Късите страни на хамака завършват с дървени пръчки и са снабдени с въженца, които се прикрепват към стойката.
 Изделието тежи приблизително 32 kg и може да се използва за лица с тегло до 150 kg.
 (*) Вж. изображението.
 9403 60 90
 Класирането се определя от разпоредбите на Общи правила 1, 3, буква б), и 6 за тълкуване на Комбинираната номенклатура, от забележка 2 към глава 94 и от текстовете на кодове по КН 9403 , 9403 60 и 9403 60 90 .
 Като се имат предвид характеристиките на изделието, и по-специално неговото тегло и фактът, че не може да се разглобява лесно, то не може да се превозва лесно и да се използва при отиване на къмпинг. Следователно класирането като артикул за къмпинг в позиция 6306 се изключва.
 Изделието е „преносимо“ и като се имат предвид обективните му характеристики, е конструирано да се поставя на под или на земята. То се използва предимно с практическа цел — за обзавеждане на пространства на открито, напр. градини на частни жилища, хотели, ресторанти и т.н. (вж. също Обяснителните бележки към Хармонизираната система за глава 94, общи разпоредби, (А). Поради това изделието се счита за „мебел“, изработена от различни материали, и трябва да бъде класирано в позиция 9403 в зависимост от материала, от който е изработена опората (стойката) и който придава на изделието неговия основен характер.
 Поради това изделието трябва да бъде класирано в код по КН 9403 60 90 като други мебели от дърво.
 (*) Изображението е само за информация.
 